Jmpotenten, Item hoedanich van admunitiio van Oorloghe als vivres, versien sijn, sulcx uEd: daer uijt staet sullen connen maecken, wat hier nodich van doen hebben, Oversulcx daer van geen vermaen Jn desen willen doen, maer 'tselve uwe vaderlijcke voorsorghe bevolen laten, Hijt dachregister resolutien, missiven etca volgens Jnventaris, sullen u Ed: mede connen vernemen, wat sedert ons laeste alhier gepasseert is, evenwel connen plichts halven niet naerlaten 't voornaempste Jn't corte te overlopen, ende u Ed: aen te kundigen, Dat den vijandt alle naersticheijt aenwent, om zijn — vaertuijgen uijt te crijgen, ende d'selve naer Raccan, om Rijs ende padije soeckt te senden, tot dien eijnde met die 's Jelico 'tselver tot drie nachten achter een hebben onderstaen, dan sijn telckens van donse vermits de maneschijn ontdeckt ende weder binnen geiaecht, echter weet een overlooper Op gisteren alhier gecomen, te seggen, dat den vaertuijch voor met een pen, tusschen den 5 ende 6en deser snachts uijtgeloopen soude sijn, dat door Doncker ende quaet weder van reghen ende wint wel gebeuren can, alsoo weijnich cleener vaertuijgen tot die besettinghe hebben, doch hoe te Raccan onthaelt sal werden, ende off 't voorgaen seggen waerachtich is, staet ons den tijt te ontdecken en de u Ed: hier naer te vernemen, 't Is altijt sulcx dat groot gebreck van vivres—
inde Stadt hebben, soo alle overlopers als gevangenen verclaren ende daerinne dactor de gaen, haer meeste vertrouwen, soo Inde Stadt de roep gaet, Is dat meenen van Goa sullen werden gesecondeert, daer wel op uijtsien, gelijck oock op alle andere vaertuijgen, Ons volck geassisteert met de maleijers, hebben corts alle de Rijsvelden omtrent fingij verdestrueert ende vernieticht, ten eijnde de hongerige mallattesen, haer daer aen niet souden comen te versaden, hongerich mogen met Recht genaempt werden, vermits alle swarten soo mager ende ongedaen sijn, dat sonder medogen niet connen aenschout werden, want d'selve geen eeten met allen crijgen als 'tgene In't bosch rapen, sulcx dat dagelijcx veelw van honger sterven ende soude die stadt noch een maendt voor de grooten ende soldaten geprovideert sijn, naer welcken tijt seggen in onse handen te moeten vervallen, Off ten waere seccours bequamen, dat Godt verhoede, Op 5en deser hadde den Ouden Gouverneur van mallacca In Rade verhaelt, hou onse meeste macht aen boort ende de wercken weijnich met volck beseth waren, derhalven goetdachte met haer macht een aenval op de selver te doen, twelck den Jegenwoordigen — Gouverneur tegenstrevende, daer over met den andere in contentie ende hands gemeen geraecten, doch weder gescheijden sijn geworden, gelijck u Ed: uijt seeckere mest is op gisteren ende 't vordere van eenen Anthonij
de Soujsa naturel portugiesch van omtrent Lisboa geboortick, opden 30. en. der voorleden maendt October— overgecomen, genouchsaem sullen connen verstaen, die tot dien eijnde u Erd. ts met dit Galiot 't quelpaert toesenden, waer aen als aen ons dachregister alsvooren refererende, De maleijers gaen dagelijcx noch uijt ende becomen veele gevangenen, soo dat eenighe van haer een Joorschen Rijckdom daeruijt sullen halen, Het oorlochs Jacht Reijns burch connen noch vermits het besetten vande Rhede, als oock dat geen volck missen mogen, niet affsteecken, even wel sullen tselve soo tydelijck voornemen, dat die Reise naer Ternaten genoechsaem sal connen doen, daer op uEd: wel staet maecken moocht, met de cleeuw Jachten sal naer gelegentheijt mede gehandelt ende tot advijsen gebruijckt werden.